ديربي د كازا (ولا ديربي لبيضاوي) هو ماتش كيجمع بين جوج فراقي ديال دار البيضا، غالبا كي كون فكورة بين راجا ولوداد و كيتلعب فتيران محمد لخاميس. هاد لماتش مرتابط بواحد السيد اللي لعب دور مهم باش تبدا كورا فل مغريب، واللي هو پير جيݣو (سميتو فل حقيقا محمد بلحسن لعفاني)، واللي أسس لفراقي بجوج لوداد ف 1937 و موراها راجا ف 1949. لماتش بين راجا ولوداد ولا دابا معروف ف لعالام كامل، حيت فكل مرا لجماهير د لفراقي بجوج كي هزوا تيفوات وكي غينيو لأغاني د لؤلترات ديالهم. ملاحضات راجا ربحات لماتش ب لقلم مورما عتارضات علا لعاب عبدلحق أيت لعريف حيت مازال كان مرتابط معا لفرقة د نجم دارلبيضا ؤ دخل يلعب ف دقيقة 82. لماتش كان سالا ب 3 ل 0 لوداد؛ كان ماركا ربيع لعفوي، محمد بنشريفة ؤ محمد لبكاري (علا راسو). ملاحضات لوداد دازت لدور لماجي مورما تعاود لماتش حيت كان سالا ب تعادل. ملاحضات راجا دازت ل دور لماجي ب لقانون د لبيوتا علا برا.